Duklando Nassau

La duklando Nasaŭo, germane Herzogtum Nassau , estis historia germana ŝtato sur la teritorio de la hodiaŭaj federaciaj landoj Hesio kaj Rejnlando-Palatinato, kiu ekzistis nur mallonge, de 1806 ĝis 1866. Ĝia reganta dinastio portempe ankaŭ regis en Nederlando kaj Luksemburgo.

Ĝis 1806 la sama teritorio estis disdividita en diversajn graflandojn, regatajn de diversaj branĉoj de la dinastio Nassau. La  la du restantaj graflandoj, Nassau-Usingen kaj Nassau-Weilburg, membriĝis en la Rejna Federacio. Sub premo de Napoleono ili kunfandiĝis la  al la duklando Nassau. En 1814 la duko dekretis por Nassau la unuan modernan konstitucion de germana ŝtato; ĝi starigis duĉambran parlamenton.

Ĉe la Viena Kongreso 1815 Nassau membriĝis en la Germana Federacio. Ĝi restis memstara lando ĝis 1866, kiam ĝi estis aneksita de reĝlando Prusio post la Prusia-Aŭstria milito kaj fariĝis prusia provinco "Hesio-Nasaŭo", kune kun la aliaj aneksaĵoj Hesio-Kaselo kaj Frankfurto. Post la Dua Mondmilito, kiam Prusio estis dissolvita, la iama provinco Hesio-Nasaŭo en 1945/46 estis unuigita kun la iama Hesio-Darmstadt al la nuna federacia lando Hesio (nomita "Grand-Hesio" ĝis 1946). La iama ĉefurbo de Nasaŭo, Wiesbaden, fariĝis ĉefurbo de Hesio.

 Dinastio Nassau 
eta|maldekstra|150px|Blazono de la dinastio Nassau
La duklando Nassau estis regata de la dinastio Nassau. La dinastia branĉo Oranje-Nassau ankaŭ dumtempe regis en Nederlando kaj en Luksemburgo.

 Eksteraj ligiloj 

 Historio de Nassau-Siegen 
 Mapo de Nassau en 1789

Kategorio:Historiaj germanaj teritorioj
Kategorio:Historio de Luksemburgo
Kategorio:Historio de Hesio
Kategorio:Historio de Rejnlando-Palatinato
Kategorio:Germanaj duklandoj
Kategorio:Napoleonaj ŝtatoj
Kategorio:Administraj unuoj fonditaj en 1806
Kategorio:Administraj unuoj malfonditaj en 1866